
Ymateb yn feirniadol i erthygl, gan roi tystiolaeth o wybodaeth a dealltwriaeth gadarn o themâu sy’n gysylltiedig ag addysgu’r Gymraeg yn y sector cyfrwng Saesneg. 
Nifer o eiriau: 2198
Ysgrifennodd Lewis yr erthygl “Addysg ddwyieithog yn yr unfed ganrif ar hugain: adolygu’r cyd-destun rhyngwladol” yn 2011 efo’r bwriad o drafod gwahanol themâu sydd yn ymwneud â dwyieithrwydd i sylw’r Llywodraeth yn benodol. Wrth drafod themâu’r erthygl byddaf yn edrych ar sawl fodel dwyieithog sydd yn gweithio ledled y byd ac yn benodol yng Nghymru yn yr unfed ganrif ar hugain.
Gall diffinio dwyieithrwydd bod yn heriol ac arwain pobl i feddwl dwywaith wrth ddiffinio. Cefnogir hyn gan Baker (2006,t.213) yn yr erthygl Lewis (2011,t.68) gan ddiffinio fel, ‘a simple label for a complex phenomenon’. Dywed Baker a Wright (2017,t.2) “Since a bicycle has two wheels and binoculars are for two eyes, it would seem that bilingualism is simply about two languages.” Ond a yw hyn yn wir? Os yw’n golygu dwy iaith, a yw hyn yn golygu bod rhywun yn ddwyieithog os ydych chi’n siarad yn rhugl mewn un iaith ond ddim yn rhugl mewn y llall? Neu os mae person braidd yn defnyddio un iaith ond yn siarad y llall o ddydd i ddydd?
Maen amlwg fod sawl problem yn codi wrth gwestiynu beth yw dwyieithrwydd oherwydd ei fod yn fater eang iawn. Dywed Diebold (1964) dwyieithrwydd yw'r gallu i ddweud unrhyw air mewn iaith arall. Ond ai dwyieithrwydd yw hyn? Os gall unigolyn dweud beth yw helo a hwyl fawr mewn iaith arall ydy hyn wir yn meddwl ei fod yn ddwyieithog? Yr un fath o gwestiynau gall codi wrth ddiffinio amlieithog. Yn ôl Baker a Wright (2017,t.2) mae amlieithog yn golygu “three or more languages.” Ond a yw hyn yn golygu fod rhaid bod yn rhugl mewn y tair iaith? Neu allu dweud ambell air mewn tair iaith wahanol?
Pam dwyieithrwydd? Os ydy plant y blynyddoedd cynnar yn datblygu i fod yn ddwyieithog mae llawer o fanteision yn codi, fel dywed Siân wyn Siencyn (2014 ) mae plant efo ymwybyddiaeth cynt o elfen fympwyol iaith ac yn gallu gwahaniaethu cynt rhwng sain ac ystyr. Ond fe nodwyd gan Baker a Wright (2017, t.117) “a 14-year-old learning spanish as a second language has superior intellectual processing skills to the five-year-old learning spanish.” Felly a oes wir oedran gorau i ddysgu iaith arall? 
Er does dim pwynt penodol yn yr erthygl yn sôn am pam dylai person fod yn ddwyieithog ni allwn ni anwybyddu’r ffaith bod dwyieithrwydd yn cael effaith. Diffinia Laurie(1890,t.15) dwyieithrwydd fel “mental confusion” ac yn pwysleisio “his intellectual and spiritual growth would not thereby be doubled, but halved” Maen enwog fod ymchwil ar ôl 1960 yn ffocysu ar elfennau negyddol o fod yn ddwyieithog ac efallai y byddai wedi bod yn ddefnyddiol i ddarparu mwy o fanylion am pam ffocysu ar yr elfennau negyddol. Anghytunwyd Peal a Lambert (1962,t.22) gan ddweud “bod dysgwyr dwyieithog yn perfformio’n well na’u cyfoedion uniaith, oherwydd bod ganddyn nhw “greater mental flexibility”.”
Cynigodd Athro Sioned Davies (2013,t.2) y farn “dyfodol y Gymraeg a’r diwylliant Cymraeg yn llwyr ddibynnol ar drosglwyddo’r iaith i’n pobl ifanc.” Mae dyfodol Cymru o bobl yn datblygu’n ddwyieithog yn dibynnu ar athrawon, teuluoedd a’r cymunedau i drosglwyddo’r iaith i’r ganrif nesaf er mwyn ddatblygu addysg dwyieithrwydd fel bod pawb yn gallu siarad yn rhugl yn y ddwy iaith. Yn ôl y gofynion o ddefnyddio’r iaith Gymraeg yn fwy, fe ddatblygodd Donaldson (2015,t.58) y cwricwlwm i roi mwy o bwyslais ar yr iaith Gymraeg “Mae’r manteision diwylliannol, gwybyddol ac ymarferol o ddysgu Cymraeg fel iaith fyw yn cynnig dadl gref o blaid ei chynnwys yn elfen orfodol yn y Cwricwlwm ysgol”.
Yn ôl Garcia (2009) mae addysg ddwyieithog yn golygu “cyflwyno cynnwys pynciol trwy gyfrwng dwy neu fwy o ieithoedd mewn ffordd integredig a phwrpasol - nid dim ond gwersi ail iaith yn unig.” Mae’r ffordd o wneud hyn yn golygu amrywio modelau sydd yn gweithio orau i unigolion yn eich dosbarth. Ond fel soniwyd yn yr erthygl “nid yw darpariaeth ddwyieithog bob amser yn sicrhau bod unigolyn yn datblygu i fod yn siaradwr dwyieithog.” (Llywodraeth Cynulliad Cymru, 2010, t.2.15)
Mae ambell fodel traddodiadol addysg ddwyieithog y gellir ei ddefnyddio er mwyn i berson datblygu yn ddwyieithog, ond ceir sawl beirniadaeth ohonynt. Mae Baker (2006,t.215-16) wedi dosbarthu’r dulliau mewn i gategorïau ‘cryf’ a ‘gwan’ a gwelir hyn yn y tabl mae Lewis yn ei drafod (2011, t.70). “Mae dulliau cryf o addysg dwyieithrwydd efo dwyieithog, llythrennedd deuol, biolegidaeth fel canlyniadau bwriedir” (Baker,2011,t.222). Fe nodwyd hyn yn yr erthygl lle “gwahaniaethodd Baker (1993,1996,2006) rhwng rhaglenni sydd yn arwain at ddwyieithrwydd a rhaglenni sy’n defnyddio dwy iaith yn yr addysgu ond yn arwain at unieithrwydd.”
[bookmark: cysill]Mae gwahaniaethau amlwg rhwng y modelau iaith ddeuol, trochi, addysg iaith treftadaeth er eu bod yn rhannu deilliannau ieithyddol. Gwelir fod y model trochi a threftadaeth yw’r ddau fwyaf perthnasol i Gymru. Fel y cytuna Lewis (2011,t.71) yn yr erthygl “mai cyfuniad o ddulliau cryf y modelau a adwaenir fel ‘addysg drochi’ ac ‘addysg iaith treftadaeth’ sy’n nodweddu ein rhaglenni addysg cyfrwng Cymraeg a dwyieithog mwyaf effeithiol.”
Mae’r dull trochi yn golygu iaith y mwyafrif lle mae plant yn dysgu’r rhan o’r cwricwlwm trwy iaith arall. Perthnasedd trochi o fewn Cymru yw lle mae’r plant yn siarad Saesneg fel iaith gyntaf ond yn dysgu trwy Gymraeg ond noda Baker nid yw’r dull yn orfodol.
Nodwyd gan Lewis (2011, t.72) yn yr erthygl “mae Brentnall (2009) yn cwestiynu i ba raddau y gall y profiad ‘trochi’ sicrhau datblygiad academaidd uchel.” Wrth ymchwilio i’r model trochi mae rhesymau amlwg i beidio defnyddio’r dull sydd ddim yn cael ei nodi yn yr erthygl. Pwysleisir gan Baker a Wright (2017,t.233) “Many language majority students do not achieve native- like language profiency in speaking and writing the second language, even after 12 or 13 years of immersion schooling.” Nid yw’r dull trochi yn berthnasol i bawb ac er y dull trochi yw’r fwyaf enwog yng Nghymru, er mwyn cynyddu nifer o siaradwyr dwyieithog dydy’r model yma ddim yn datblygu pob sgil pwysig sydd angen ar blant.
Yn ychwanegol i hyn mae Baker a Wright (2017,t.233) yn gofyn “What are the outcomes for children who are dyslexic, have autism, asperger’s syndrome or down’s syndrome?” Mae gymaint o bwyslais ar ddefnyddio’r dull trochi, ond a yw hyn y dull gorau ar gyfer pawb? A fydd pawb yn llwyddo?
Does dim sôn yn yr erthygl sut mae’r dull trochi yn cael effaith negyddol ar blant efo anghenion a  dadleua Cummins (2008a,t.2) yn gryf “er canol y 1960au i’r modd y mae rhaglenni trochi llwyddiannus wedi dylanwadu’n gadarnhaol ar addysg ddwyieithog ledled y byd trwy sicrhau bod plant yn dod yn rhugl yn yr iaith leiafrifol heb unrhyw effeithiau negyddol.”(Lewis,2011,t.72.) Yn ôl profiad yr awdur mae trochi yn ddull anodd wrth ddefnyddio am y tro cyntaf ond mae’r plant yn dod i’r arfer. Cytunwyd gan yr awdur efo Baker a Wright (2017) wrth iddyn nhw gwestiynu canlyniadau anghenion plant efo’r dull trochi ond noda’r awdur bod nhw’n llwyddo mewn ffordd wahanol i blant eraill oherwydd maent yn datblygu yn araf ond ni ellir dweud fod nhw ddim yn llwyddo i fod yn ddwyieithog.
Mae’r erthygl Lewis (2011,t.71) yn rhoi pwyslais mawr ar sut mae arfer da o drochi yng Nghanada wedi cael effaith ar wledydd ledled y byd “erbyn hyn mae wedi ehangu ac ymestyn i rannau o Ewrop a thu hwnt.” O ganlyniad i hyn mae Cymru wedi gweld cynnydd anhygoel yn nifer o siaradwyr dwyieithog yng Nghymru (Lewis, 2008b). Ni ellir anwybyddu’r ffaith fod y dull CLIL wedi datblygu’n rhyngwladol fel noda Lewis (2011,t.77) mae’r dull CLIL yn “hyrwyddo sgiliau gwybyddol disgyblion” wrth ddefnyddio’r ddwy iaith yn y dosbarth (Garcia, 2009a).
Mewn ychydig o ysgolion a lleoliadau, nid oes dealltwriaeth gadarn gan athrawon ac ymarferwyr o hanfodion y dull trochi o addysgu. O ganlyniad, nid ydynt yn bwydo a modelu’r Gymraeg yn ddigon cadarn i’r disgyblion, ac nid yw eu disgwyliadau yn ddigon uchel (Estyn,2013, t.6). 
Er mae cymaint yn sôn am yr effaith cadarnhaol mae’r dull trochi yn cael ar ddisgyblion, maen amlwg bod Estyn yn gweld yn y Cyfnod Sylfaen bod athrawon yn cael trafferth efo’r dull ac felly yn cael effaith negyddol a’r canlyniadau disgyblion yn yr iaith Gymraeg. Mae rhaid bod yr athrawon yn teimlo’n hyderus wrth addysgu Cymraeg er mwyn i’r disgyblion ddatblygu’n hyderus.
Does dim sôn yn yr erthygl ar sut mae’r Llywodraeth Cymru am ddatblygu nifer o siaradwyr Cymraeg erbyn 2050 oherwydd cyhoeddwyd yr erthygl yn 2011. Ond fe benderfynodd Llywodraeth Cymru yn 2017 i greu cynllun datblygu nifer o siaradwyr Cymraeg 1 miliwn ac felly yn nodi mae addysg drochi cyfrwng Cymraeg fydd y prif ddull ar gyfer sicrhau y gall plant ddatblygu eu sgiliau iaith Gymraeg, ac ar gyfer creu siaradwyr newydd. Er mwyn cyrraedd y nod o filiwn o siaradwyr Cymraeg bydd angen cynhyddu’r nifer sydd yn dysgu Cymraeg mewn ysgolion Saesneg sydd yn caffael yr iaith. Penderfynwyd y dylid sicrhau “All schools in Wales will be required to introduce the language continuum to all learners over time and embed the acquisition of welsh language skills across the curriculum.” (Llywodraeth Cymru, 2017, t.38).
Ond, er gellir gwreiddio Cymraeg mewn ysgolion Saesneg mae Estyn (2018,t.38) yn dadlau “fodd bynnag, yn gyffredinol, nid yw disgyblion yn ymarfer eu medrau Cymraeg yn ddigonol y tu allan i'r gwersi neu mewn lleoliadau mwy cymdeithasol”. Os yw’r disgyblion ddim yn ymarfer eu Cymraeg yn gymdeithasol nid ydyn nhw fynd i gaffael yr iaith a chynyddu nifer o siaradwyr Cymraeg erbyn 2050. Dyma pam mae Llywodraeth Cymru(2017,t.6) am ddatblygu un continwwm o addysgu a dysgu Cymraeg i’w gyflwyno fel rhan o’r cwricwlwm newydd ym mhob ysgol yng Nghymru. 
Edrycha Rhys(2014) ar y problemau sy’n codi o ganlyniad i blant ddim yn siarad Cymraeg yn y cartref. Mae’r ddadl gyfoes fod plant o gefndir Saesneg methu cyrraedd ei llawn botensial mewn addysg cyfrwng Cymraeg wedi dod i’r brig unwaith eto. Fe nodwyd Rhys (2014) fod ystadegau diweddar gan y BBC yn nodi “children who are taught through the medium of Welsh but don’t speak Welsh at home are less likely to overachieve by the time they reach the end of their primary schooling.” Fe ddadleuir Baker fod iaith leiafrifol methu oroesi heb ymdrech i gynnal yr iaith mewn addysg, cymdeithas, cymuned ar gartref.
Er dywed Rhys(2014) mae angen gwelliant o ran defnydd yr iaith Cymraeg tu allan y dosbarth, nid ydych yn gallu dadlau efo’r ystadegau sy’n dangos erbyn diwedd Cyfnod Allweddol 2 (CA2) mae’r mwyafrif o blant addysg cyfrwng Cymraeg yn cwbl ddwyieithog. Ond mewn ysgolion cyfrwng Saesneg yn bennaf mae pob disgybl yn y Cyfnod Sylfaen yn cael profiad o’r meysydd dysgu drwy gyfrwng y Saesneg yn bennaf. Saesneg yw’r prif gyfrwng addysgu yn CA2. Addysgir y Gymraeg fel ail iaith yn CA2 ac maen bosib fod rhai pynciau arall yn cael eu haddysgu trwy gyfrwng Cymraeg. Ar hyn o bryd mae Cymraeg TGAU yn orfodol ond yn ddiweddar mae yna ddeiseb yn perswadio Llywodraeth Cymru i’w wneud yn opsiwn yn lle gorfodol. Ond dadleuir ysgrifennydd addysg Cymru (2017) fod rôl addysg yn bwysig mewn cynyddu nifer o siaradwyr Cymraeg felly yn bwysig cadw Cymraeg yn orfodol ar gyfer TGAU fel bod disgyblion yn parhau i siarad Cymraeg a gobeithio ffeindio swydd lle fydd yn defnyddio’r sgil o siarad Cymraeg.
Mae Lewis(2011,t.77) yn cwestiynu yn yr erthygl a ddylem wahanu ynteu gyfuno ieithoedd? Ers blynyddoedd mae’r ffocws wedi bod ar wahanu’r ieithoedd ar gyfer addysgu a dysgu ar lawr y dosbarth ac mae'n cael ei feirniadu fel ffordd hen ffasiwn. Yn yr unfed ganrif ar hugain esbonia Lewis (2011,t.77) fod ‘y pwyslais wedi symud oddi ar wahanu ieithoedd’ ac mae trawsieithu wedi dod yn fwy cyfarwydd i ddatblygu disgyblion yn ddwyieithog lle maent yn “integreiddio’r ddwy iaith yn y dosbarth”. Diffinnir trawsieithu gan Cen Williams (2003, t.292) fel ‘ derbyn gwybodaeth mewn un iaith ac yna defnyddio’r wybodaeth honno yn yr iaith arall.’
Ysgrifenna Lewis(2011) fod Cen Williams (1994,1996) a Baker (2003) wedi tynnu sylw at y manteision o drawsieithu lle nodwyd ‘gallai hyn arwain at gyrhaeddiad academaidd uchel’  Ond fe bwysleisia Baker (2003) “nad yw trawsieithu yn gyfystyr a chyfieithu neu gyfnewid cod” sef beth oeddent arfer defnyddio yn draddodiadol. Cefnoga Cen Williams (2003, t.291) hyn gan ddweud fod trawsieithu yn cael ei ddefnyddio i “promote a deeper and fuller understanding of the subject matter.” Cytuna Thomas, Apolloni a Parry (2018,t.19) fod trawsieithu yn gyfle da i ddisgyblion drafod eu gwaith trwy’r iaith Gymraeg yng Nghymru. Ond, mae diffyg gwybodaeth Cymraeg ar-lein yn golygu fod y nifer ac amrywiaeth o wersi sydd yn ffocysu ar yr iaith Gymraeg yn gyfyngedig.
I grynhoi, mae’r erthygl yn pwysleisio ein materion iaith yng Nghymru a ledled y byd ac yn bwysicaf yn amlinellu’r modelau llwyddiannus maent yn defnyddio er mwyn ddatblygu disgyblion yn ddwyieithog. Mae’r erthygl yn cefnogi pam ddylai datblygu’n ddwyieithog ond hefyd yn nodi’r problemau maent yn wynebu yn yr unfed ganrif. Yn yr ugeinfed ganrif gwelwyd dirywiad yn nifer o siaradwyr Cymraeg ac fe welodd Baker (1985,t.171) “being taught Welsh in primary school may not be enough to carry on taking Welsh to the end of secondary school.” Felly, wrth ystyried y pwyntiau yma yn yr unfed ganrif ar hugain gwelodd Llywodraeth Cymru'r bwlch ar gyfer creu continwwm iaith ar draws addysg Cymru.

